section_heading: Važnija svjedočenja
paragraph_text: Prvo viđenje NLO-a u Belgiji dogodilo se 29. studenog 1989. godine na području oko gradića Eupena. U 17:15 sati dvojica policajaca u ophodnji, Heinrich Nicoll i Hubert Von Montigny, ugledali su obližnje polje obasjano neobično žarkom svjetlošću, nakon čega su, iznad polja, uočili trokutastu letjelicu s tri reflektora uperena prema dolje i jednim crvenim svjetlom koje je bljeskalo u sredini letjelice. Letjelica je letjela bešumno udaljavajući se od grada, da bi iznenada promijenila smjer i vratila se prema gradiću, gdje su je opazili i drugi očevici. Zaustavila se kod jezera Gileppe i lebdjela je nepomično iznad njega oko sat vremena. Oko 18:45 policajci su primjetili i drugu letjelicu s kupolom na gornjem dijelu, s prozorima obasjanima iznutra, koja je izronila iz šume i odletjela prema sjeveru. U 19:23 prva je letjelica prestala odašiljati crvene svjetlosne kugle i odletjela prema jugozapadu. Policajci su dobili dojavu i o trećoj letjelici sjeverno od Eupena, koja je također imala tri snažna reflektora i jedan središnji s crvenim svjetlom. Sveukupno je trinaest policajaca prijavilo viđenje letjelice s osamnaest različitih mjesta blizu Eupena, a i mnogi građani su prijavili viđenje neobičnih objekata u zraku.<ref>Kean, Leslie, NLO-i, Zapanjujuće službene izjave generala, pilota i vladinih dužnosnika, str. 33.-36.